
CAPITOL PRIMER 


Objecte de l'associació del Centre. 


ARTICLE PRIMER.— L'objecte del f Centre Coral 
Unió Masnovina £ és de cultivar les bones relacions 
entre els veins de la vila, reunint-ne el major nombre 
en un centre comú, amb el fi que els associats irueixin 
de decorosos passatemps i utilitzin els avantatges que 
proporciona el bon tracte social. 

ART. 9n — Els mitjans que utilitzarà el 7 Centre 
Coral Unió Masnovina " per assolir el seu objecte 
són: les conversacions moderades, no tocant les ques- 
tions religioses ni polítiques d'actualitat, la lectura, els 
jocs lícits, el ball, el cant, la declamació i, a judici de 
la Junta Directiva, l'obertura, a l'hivern, d'algunes 
classes relatives a l'ensenyament de diverses matèries, 


EL 


sempre que hi hagi socis que coadjuvin a tan útil ele- 
ment. A més, es portarà a cap tot quant el Centre con- 
sideri digne i oportú mentre ho permeti el seu estat 
econòmic. 

L'orfeó d'aquesta entitat es considera, a tots els 
electes legals, com una de les seccions del 7 Centre 
Coral Unió Masnovina f, accepta la disciplina gene- 
ral d'aquest i es sotmet plenament a les disposicions 
de la Junta Directiva. 

La part de patrimoni al servei de l'Orfeó no podrà 
ésser considerada per aquest com de la seva propietat, 
ni en cas de dissolució, ja que en aquesta oportunitat 
aquest béns passaran a la massa social per tal d'incre- 
mentar-la. 


CAPITOL SEGON 


Dels socis 


ART. 8.ee — El £ Centre Coral Unió Masnovina " es 
compondrà de socis de nombre, protectors i honoraris. 
l.er Seran socis de nombre, tots els Propietaris que ho 
siguin ja abans de la modificació d'aquests Estatuts. 
2.on Tots els protectors que ja faci tres anys que siguin 
socis del: Centre. d.er Els que figuren com a socis 
protectors i no han complert els tres anys, gaudiran 
dels mateixos drets el dia que compleixin el temps 
assenyalat. 

Seran socis protectors els que ingressin després de 
l'aprovació dels presents Estatuts, els quals socis, 
transcorreguts cinc anys, passaran a ésser-ho de nom- 
bre. 


Seran socis honoraris aquells que, pertanyent o no 
al Centre, es facin dignes de tal distinció pel seu re- 
conegut mèrit o per haver-hi prestat rellevants serveis. 


El nomenament de socis honoraris solament serà 
incumbència de la Junta general ordinària, a proposta 
de la Junta Directiva o de 20 socis de nombre que ho 
sol'licitin. 

ART. Art. — Tot individu que desitgi ingressar 
com a soci al $ Centre Coral " podrà sol'licitar-ho a la 
Junta Directiva, mitjançant proposta subscrita per un 
soci de nombre del Centre, la qual proposta, previ el 
Vist i Plau del vocal de torn, quedarà exposada per 
espai de vuit dies a la tauleta d'anuncis. 


ART. 5.è — L'admissió de socis estarà exclusiva- 
ment a càrrec de la Junta Directiva, per la qual admis- 
sió deurà recaure votació secreta, sense que tingui 
dret a demanar cap classe d'explicació si resultés que 
el proposat no fos admès com a soci. 


ART. 6.è — Acordada l'admissió, la Junta Directi- 
va ho posarà en coneixement de l'interessat, per es- 
crit, i al mateix temps per tal de fer efectiva la quota 
trimestral. 


CAPITOL TERCER 


Deures i drets dels socis 


ART. 7.è — Tot soci, tant de nombre com protec- 
tor, té l'obligació d'executar o exercir el càrrec que les 
Juntes generalsi Directiva li contiin, com també a 
complir les comissions per a les quals el nomenin a- 
quelles. 

ART. 8.è — Per a poder atendre les despeses que 
ocasiona el sosteniment del " Centre Coral " els socis 
satisfaran a l'avançada la quantitat de sis pessetes cada 
trimestre, mitjançant rebut que estaran obligats a reco- 
llir el primer dia festiu de cada trimestre. 

Les dones satisfaran la quantitat de tres pessetes 
cada trimestre, la qual quota representarà una renún- 
cia als drets de veu i vot a les assemblees generals. 

La part econòmica del 'í Centre Coral " serà regida 
per un pressupost anyal confeccionat per les Juntes 
Directiva i Consultiva, el qual pressupost serà aprovat 
o rectificat per la Junta general ordinària 

ART. 9.è — El soci que deixi de satister un trimes- 
tre i després de vuit dies d'haver-li passat el correspo- 
nent avís no ho hagi satisfet, es considerarà baixa del 
Centre i perdrà tots els drets de soci. — Si volgués un 
altre dia ingressar novament, deurà subjectar-se a totes 
les prescripcions a què vénen obligats els qui ingres- 
sen i satisler les quotes que hagués deixat d'abonar. 

ART. 10. — El soci que hagi d'absentar-se de la 
vila queda dispensat del pagament de la quota trimes- 
tral durant la seva absència, devent, però, per acollir- 
se en aquest article, estar àl corrent de pagament i pre- 
sentar la baixa temporal a la Junta Directiva. Si l'ab- 
sència durés més de tres anys es considerarà baixa de 
la Societat i perdrà els drets de soci. 

ART. 11. — El soci que per absentar-se de la vila 
es doni de baixa perd, la seva família, el dret d'entra- 
da al " Centre Coral ", per a poder conservar aquest 
dret es necessita pagar puntualment totes les quotes. 

ART. 12. — No serà permès a cap Soci presentar o 
facilitar l'entrada al 7 Centre Coral f a persones 
en caràcter de forasteres després d'un mes que habi- 
tin o tinguin ocupació a la vila, ja que per a poder gau- 
dir de les testes que ofereix el Centre serà indispen- 
sable que passin els tràmits de soci protector. 

ART. 13. — Tota persona que resideixi o tingui 
treball a la vila no podrà entrar al Centre Si no va a- 
companyada d'un Soci. 

ART. 14. -—— Tot soci tindrà entrada al Centre du- 
rant les hores que per disposició de la Junta Directi- 
va estigui obert. 

ART. 15. — El Soci o socis que individualment o 
col'lectiva desitgin ventilar qualsevol assumpte Social, 
deuen acudir a la Junta general i hauran d'acatar, o- 
beir i passar per allò que aquesta disposi. Els socis 
que acudeixin a la via judicial quedaran immediata- 

ment declarats baixa de la Societat. 

Els socis expulsats per aquest motiu no podran 
tornar a formar part del Centre. 

ART. 16. —— Tots els socis tindran els drets segúents: 

ler, — Assistir gratis i per mitjà d'entrada perso- 
nal als concerts, funcions i balls que celebri el Centre 
per compte propi, encara que sigui fora del seu local, 
exceptuant el cas que la funció sigui per a un ti benè- 
fic. No obstant, queda facultada la Junta Directiva per 
a posar un dret d'entrada en festes de caràcter ex- 


traordinari. 
Ou, — Disposar del local, cafè, biblioteca, billars, 


etc., etc., i assistir a totes les conferències, vetllades i 
altres funcions que tinguin lloc a la Societat. 

3er, — També tindran dret que llurs famílies prò- 
pies gaudeixin de les garanties expressades en els pa- 
ràgrals ler., i 2n. 

S'entén per família pròpia el soci casat, la seva do- 
na i mares respectives, filles solteres i fills de menys 
de 16 anys. En un soci solter, sa mare, germanes sol- 
teres i germans de menys de 16 anys. També es con- 
siderarà amb aquest dret, les cunyades no casades que 
visquin a la mateixa casa i no tinguin pare ni cap ger- 


mà solter que ja passi dels 16 anys. 
ART. 17. — Els pares dels socis que passin de l'e- 


dat de 60 anys, tindran entrada al Centre sense satis- 
fer la quota trimestral. No tindran, però, ni vot ni veu 
en les Juntes generals. 


Lis 


Cs ea 


Tot soci que faci 40 anys que pertanyi a la Socie- 
tat i es trobi en situació crítica, a la seva sol.licitud 
presentada a la Junta Directiva, quedarà exclòs de tot 
pagament, però gaudirà dels mateixos drets dels so- 
cis de nombre. 


CAPITOL QUART 


Règim de la Societat 


ART. 18. — La Societat es regirà: 
l.er - Per la Junta general de socis 
2.on - Per la Junta Directiva 
8.er - Per una Junta Consultiva 


CAPITOL CINQUE 


De la Junta Directiva i Consultiva: llurs 
càrrecs i atribucions. 


ART. 19. — La Junta Directiva es compondrà de 
President, Vice-President, Tresorer, Secretari, Vice- 
Secretari i Vocals. Cada any en la Junta general or- 
dinària del mes de gener es renovarà la meitat de la 
Junta Directiva. 

ART. 20. — El soci de nombre que sigui reelegit 
perla Junta general per a ocupar algun càrrec podrà 
dimitir-lo, la qual dimissió haurà d'ésser aceptada. L'in- 

dividu de la Junta Directiva que deixi d'assistir a tres 
reunions consecutives sense causa justilicada es con- 
siderarà dimitit i es podrà cobrir la seva vacant d'acord 
amb el que diu l'article 21. 

ART. 21. — Sempre que en la Junta Directiva hi 
hagi una vacant, serà coberta pel soci que en la dar- 
rera Reunió general hagués obtingut vots mentre que 
aquests arribessin al mínim ce vint. En cas de no ha- 
ver-n'hi cap, deurà cobrir-se la vacant per un soci que 
ja hagués tingut algun càrrec en Juntes anteriors, a 
elecció de la Junta Directiva. 

En cas de dimissió total de la Junta Directiva, es 
farà càrrec del govern de la Societat la Junta Consul- 
tiva en el termini màxim de 15 dies per tal de convo- 
car assemblea general per a la nova elecció. 

ART. 22. — La Junta Consultiva estarà composta 
. de cinc socis, tres d'ells Ex-Presidents de la Societat, i 
els altres dos que hagin ocupat càrrecs de Junta, els 
quals membres seran elegits per la Junta general ordi- 
nària. , 

ART. 23. — Els càrrecs de la Junta Consultiva du- 
raran 4 anys i es canviaran la meitat als 2 anys, en la 
Junta general ordinària, seguint les normes de la Jun- 
ta Directiva, i en cas de dimissió d'algun membre d'a- 
questa, serà suplert pels individus que hagin sortit de 
l'última Junta Directiva, i Si la dimissió és d'un Ex- 
President, el seu lloc serà suplert pel President últim 
que hagués sortit de la Directiva. 

Els càrrecs de la Junta Consultiva seran incompa- 
tibles amb els de Junta Directiva. 
Atribucions de la Junta Consultiva: 


ler, — Ajudar la Junta Directiva en la contecció 
del pressupost anyal. 
On, — Serà missió de la Junta Consultiva, veure, 


assessorar i informar les memòries, estats de comptes 
pressupostos i altres actesi gestions que s'hagin de 
sotmetre a les Juntes generals. 

3er, — La Junta Consultiva es reunirà sempre que 
ho cregui oportú, i sempre que sigui convocada pel 
President de la Societat, ja sigui per si sol o amb. 
l'assistència de la Junta Directiva. 

ART. 24. — Si circumstàncies crítiques motivessin 
que la quota de sis pessetes trimestrals.no fos suticient 
per a cobrir les necessitats del Centre, la Junta Direc- 
tiva podrà convocar Junta general extraordinària per 
tal de proposar als socis l'augment de quota. 

ART. 25. — El soci que intringís el Reglament o 
algun acord pres o manqués al bon ordre i correcció 
que en el Centre ha de regnar, serà per primera vega- 
da amonestat per la Junta Directiva, Si reincidís serà 
novament amonestat per aquella, i si després de dues 
amonestacions tornés a incórrer en nova falta, podrà 
ésser exclòs del Centre a judici de l'expressada Junta. 

Si la falta comesa fos considerada greu a judici de 
la Junta Directiva, podrà expulsar-lo de Soci sense ne- 
cessitat de les tres amonestacions, 

ART. 26. — L'acord que la Junta Directiva pren- 

gui amonestant i excloent un soci pel motiu de què 
parla l'article anterior, solament es podrà apel.lar da- 
vant la primera Junta general ordinària que es taci, 
sempre que el soci a qui afecti l'acord trobi altres 10 
socis de nombre que sostinguin la causa de l'amones- 
tat o exclòs i firmin amb ell la demanda de l'aixeca- 
ment del càstig. 

ART. 27. — Queda facultada la Junta Directiva per 
a nomenar totes les ponències i comissions que con- 
sideri convenients. L'Orfeó tindrà nomenada una po- 
nència especial, les atribucions de la qual quedaran 
determinades en el Reglament Interior de l'Orieó. 

ART. 28. — Els acords que prenguin les ponènci- 
es i comissions que nomeni la Junta Directiva no se- 
ran valedors fins que aquesta els hagi sancionat i apro- 
vat. 

ART. 29.— També queda facultada la Junta Direc- 
tiva per a resoldre tots aquells assumptes que no esti- 
guin previstos en aquest Reglament, però haurà de 
donar-ne compte a la propera reunió general ordinà- 
ria. 

ART. 830. — Del President. 

El President ostentarà la representació del Centre, 
prendrà amb la Junta Directiva i dintre del Reglament, 
quantes mesures siguin necessàries per al bon nom i 
prosperitat d'aquell, tindrà cura que tots els socis com- 
pleixin estrictament llurs obligacions, presidirà les 
Juntes generals i les reunions que celebri la Junta 

Directiva i podrà reunir aquesta sempre que ho cregui 
convenient. 

ART. 31. — Del Vice-President. 

El Vice-President suplirà el President per absència 
o malaltia d'aquest 1 exercirà aleshores les seves fun- 
cions. 


ART. 32. — Del Tresorer. 
El Tresorer tindrà sota la seva custòdia els cabals 


del Centre, verificarà els cobraments i pagaments d'a- 
quest i portarà el corresponent llibre de caixa. A més, 
donarà compte, cada trimestre, a la Junta Directiva, 
dels socis pue hagin deixat de satisfer quotes, lorma- 
rà trimestralment un balanç que sotmetrà a l'aprovació 
de la Junta Directiva i exercirà les altres funcions prò- 
pies del càrrec. 

ART. 33. — Del Secretari. 

El Secretari redactarà les actes de les Juntes gene- 
rals i de les sessions de la Directiva, totes les comu- 
nicacions, circulars, oficis i anuncis que acordi la Jun- 
ta Directiva, i els firmarà amb el President o per Si Sol. 

Tindrà cura de la convocatòria de la Junta Direc- 
tiva per a les sessions ordinàries, com també de les 


que disposi el President. 
Donarà compte de totes les comunicacions i docu- 


ments rebuts, com també de totes les sol'licituds que 
presentin els socis, portarà un índex de tots els papers 
llibres i documents que pertanyin a la Societat i tor- 
marà també un inventari de tots els mobles i altres e- 
fectes d'utilitat que siguin propietat del Centre, el qual 

inventari es presentarà a la Junta general del mes de 
gener. 

La Junta Directiva queda facultada per a nomenar 
un auxiliar del Secretari si ho creu convenient. 

ART. 34. — Del Vice-Secretari. 

El Vice-Secretari suplirà el Secretari en la seva ab- 
sència o en cas de malaltia, i haurà d'auxiliar-lo en 
els seus treballs. 

ART. 39. — Dels Vocals. 

Correspondrà a cada un dels vocals, per torn men- 
sual de tenir cura de la conservació dels mobles i al- 
tres efectes del Centre, com també de vetllar per tal 
que cap Soci no alteri l'ordre ni falti als bons costums 
que han de regnar a la Societat. 

ART. 36. — Els vocals de les ponències i comis- 
sions no seran, per aquest sol fet, membres de la Jun- 
ta Directiva, però les ponències i comissions seran 
sempre presidides per algun element de la Junta Di- 
rectiva. 


ART. 37. — Els càrrecs de la Junta Directiva sSola- 
ment podran exercir-los els socis de nombre. 
ART. 38. — Els càrrecs de la Junta Directiva, així 


com els de les comissions que aquesta nomeni, seran 
honorífics, gratuits i obligatoris per a tots els Socis. 

CAPITOL SISE 


De les Juntes Generals 


ARr. 39. — Una vegada cada any es reuniran els 
socis en Junta general ordinària, la qual Junta tindrà 
lloc en el mes de gener i deurà la Junta Directiva a- 
nunciar-la amb vuit dies d'anticipació. 

Son objecte serà el segúent: 

l.er — Llegir i aprovar l'acta anterior. 

9.on — Aprovació dels comptes de l'any anterior. 

3.er — Aprovació del pressupost anyal, segons ar- 
ticle 8. 

4r, — Aprovació dels actes veriticats per la Junta 
Directiva durant l'any transcorregut. 

5è. — Elecció de Vocals per a la renovació de càr- 
recs de la Junta Directiva. 


6è. — Renovació, cada dos anys, de la meitat dels 
càrrecs de la Junta Consultiva. 
7è. — Deliberar i acordar respecte a qualsevol 


proposició que presenti algun soci de nombre o la ma- 
teixa Junta Directiva. 

ART. 40. — Deurà celebrar-se també Junta gene- 
ral extraordinària sempre que ho acordi la Junta Direc- 
tiva o ho demanin per escrit 25 socis de nombre, ma- 
nifestant l'objecte de la convocatòria, i mentre dita pe- 
tició no s'oposi a l'articulat del present Reglament, en 
el qual cas el desig dels peticionaris no haurà de de- 
morar-se més de quinze dies. 

ART. 41. — En les Juntes generals extraordinàries 
solament podrà tractar-se del que indiqui la convoca- 
tòria. 

ART. 42. — Per a poder celebrar Junta General Or- 
dinària es necessita l'assistència de la quarta part més 
un dels socis de nombre. 

Si els reunits no arribessin a aquest nombre se sus- 
pendrà la Junta per a vuit dies més tard, i se celebra- 
rà aleshores sigui el que sigui el nombre d'assistents. 

ART. 43. — Sempre que hagi de celebrar-se Junta 
general extraordinària es passarà a domicili la corres- 
ponent papereta d'ivitació amb un dia anticipat, i tin- 
drà lloc mitja hora després de la fixada en les papere- 
tes de convocatòria, Sigui el que sigui el nombre d'as- 
sistents. 

ART. 44. — En les Juntes generals, tant ordinàries 
com extraordinàries, no seran valedores les autoritza- 
cions o delegacions i solament tindran veu i vot els 
socis de nombre. 

ART. 45. — La Societat prendrà els Seus acords 
per mitjà de votació i aquesta podrà ésser pel sistema 
de drets i asseguts, nominal quan ho acordi la majo- 
ria absoluta dels reunits, i secreta quan hagi d'elegir- 
se els membres de la Junta Directiva, Consultiva o 
quan es tracti d'assumptes personals. 

ART. 46. — En tota Junta General, cap soci no po- 
drà prendre la paraula sense autorització de la Presi- 
dència, i els assumptes es donaran per sutlicientment 


xis i 


discutits sempre que hagin pres la paraula tres Socis 
en pro i tres en contra, amb dret a rectificar. Els indi- 
vidus dela Directiva podran ter ús de la paraula sem- 
pre que el President la concedeixi. 

ART. 47. — El President podrà retirar la paraula a 
qualsevol soci que en les Juntes generals tractés d'as- 
sumptes impertinents o separats dela questió, O ho 
les de manera que pogués ocasionar disgustos. 

ART. 48. — Aquest Reglament solament podrà és- 
ser reformat en Junta general extraordinària convoca- 
da a l'efecte per la Junta Directiva o a petició, per es- 
crit, de 50 socis de nombre, la qual reiorma haurà 
d'ésser aprovada per la meitat més un dels socis de 
nombre concurrents a la reunió. 

Queden exceptuats els articles 3 i el present, en 
què per recaure acord favorable hauran d'ésser votats 
per un 80 7, dels assistents, devent ésser secreta la 
votació, i el 52 i 53 regiran per llurs clàusules especi- 
als. 


CAPITOL SETE 


Disposicions generals. 


ART. 49. — Queda prohibida l'entrada als salons 
del Centre a tota persona que hi hagi estat més de tres 
vegades, exceptuant el cas d'ésser ioraster, en què se 
subjectarà a l'article 12. 

ART. 90. — La societat aprovarà un Reglament in- 
terior, en el qual s'ompliran les disposicions necessà- 
ries per a la bona marxa del Centre, procurant molt 
especialment la Junta que existeixin uns articles que 
regulin les activitats de l'Orfeó de l'entitat, el qual re- 
glament serà obligatori per a tois els individus que el 
constitueixin, així com també per al seu personal Di- 
rectiu i Artístic. 

ART. 51. — Tots els béns del Centre Coral són pro- 
pietat de tots els socis de nombre. Si s'acordés la dis- 
solució es procedirà a llur venda, i el sobrant serà 
destinat a beneficència local, després d'haver satisfet 
tots els qui tinguessin crèdits contra el Centre. 

ART. 92. — No podrà discutir-se cap proposició 
per anar a la dissolució del Centre Coral mentre hi 
hagi 10 socis de nombre que s'hi oposin i es prestin 
a la seva conservació. 

ART. ò3. — No podrà ésser reformat ni suprimit 
l'article 52 i el present mentre hi hagi 10 socis de nom- 
bre que s'hi oposin. 


acre El 


Presentat exemplar, per duplicat, als efectes de l'ar- 
ticle 4 de la Llei d'Associacions de 3Zo de Juny de 
1887. 


Barcelona, 13 d'Octubre de 1955. 


EL GOVERNADOR, 
J. SELVES 


H: ba un segell que diu: Govern civil de la Província de Barce- 


lona. Secció Associacions. 

EL PRESIDENT 
Josep Duran Carradas 


EL VICE-PRESIDENT EL TRESORER 

Pau Cerradas Josep Correll 

EL SECRETARI EL VICE- SECRETARI 
Pau Juriol Joan Mlatal 
EL VOCAL 2. EL VOCAL: 2. 

Josep Codina : Francesc Nenter 

